Í Þorlákshöfn er mikið úrval lóða ætlaðar fyrirtækjum af ýmsum stærðum og gerðum . Fyrir liggur skipulag á stóru iðnaðar - og þjónustusvæði við höfnina og á upplandi hafnarinnar . Landrými er mikið og aðstæður allar góðar til uppbyggingar . Staðsetningin er mjög heppileg út frá helstu skilyrðum sem fjárfestar setja t.d. um staðarval fyrir iðnað og framleiðslu en er ekki síður kjörin vegna annarrar starfsemi . Frá Þorlákshöfn eru góðar og greiðfærar samgöngur á landi til allra átta , aðeins 40 km til Reykjavíkur og ekki nema 85 km í Flugstöð Leifs Eiríkssonar eftir Suðurstrandarveginum . Mikil tækifæri felast í hafnarsvæðinu í Þorlákshöfn og hefur sveitarfélagið unnið að uppbyggingu þess síðastliðin ár og eru þær enn í gangi . Með þessari uppbyggingu er verið að stuðla að fjölbreyttari starfsemi á svæðinu og þannig að laða að ný fyrirtæki . Hlutir af þessari vinnu hefur verið að efla höfnina til þess að taka á móti stærri skipum og um leið huga að tækifærum tengdum ferðaþjónustunni . Nú er búið að breikka innsiglinguna , dýpka höfnina og búa til 230 metra snúningsflöt innan hafnarinnar . Samhliða breytingunum á hafnarsvæðinu er verið að vinna að nýju deiliskipulagi fyrir hafnarsvæðið með fjölbreyttum atvinnulóðum .